ເຫດລະເບີດສັງຫານ ຕໍາຫລວດອັຟການິສຖານ 4 ຄົນ
ເຈົ້າໜ້າທີ່ອັຟການິສຖານ ກ່າວວ່າ ພວກວາງລະເບິດສະລະຊີບ ສັງຫານຕໍາຫລວດ 4 ຄົນ ຢູ່ສໍານັກງານໃຫຍ່ ເມືອງ Paktika.
ບັນດາເຈົ້າໜ້າທີ່ອັຟການິສຖານກ່າວວ່າ ພວກວາງລະເບີດ ສະລະຊີບຈໍານວນນຶ່ງໄດ້ສັງຫານພວກເຈົ້າໜ້າທີ່ຕໍາຫລວດ ຢ່າງນ້ອຍ 4 ຄົນໃນສໍານັກງານໃຫຍ່ຕໍາຫລວດແຫ່ງນຶ່ງໃນ ຂົງເຂດພາກຕາເວັນອອກຂອງປະເທດ ທາງການອັຟການິສຖານກ່າວວ່າການໂຈມຕີໃນວັນເສົາມື້ນີ້ເກີດຂຶ້ນໃນແຂວງ Paktika ອົງການຂ່າວ Reuters ລາຍງານໃຫ້ຊາບວ່າ ໂຄສົກກຸ່ມ ຕາລີບັນໄດ້ອ້າງເອົາຄວາມຮັບຜິດຊອບໃນການໂຈມຕີ ຄັ້ງນີ້ ແລະເວົ້າວ່າ ພວກໂຈມຕີເຫລົ່ານີ້ໄດ້ຮັບການເຝິກ ແອບຕໍາຫລວດໃນສູນກາງດັ່ງກ່າວ ນອກນັ້ນໃນພາກຕາເວັນອອກຂອງອັຟການິສຖານ ກໍາລັງຂອງຝ່າຍອັຟການິສຖານ ແລະຝ່າຍປະສົມໄດ້ສັງຫານພວກກະບົດຕາຍໄປຢ່າງນ້ອຍ 15 ຄົນໃນແຂວງ Kandahar ບັນດາເຈົ້າໜ້າທີ່ກ່າວວ່າ ກໍາລັງຮັກສາຄວາມສະຫງົບໄດ້ຖືກໂຈມຕີໃນຂະນະທີ່ພວກກໍາລັງ ເຫລົ່ານີ້ເຂົ້າໄປຫາບໍລິເວນນຶ່ງເພື່ອຊອກຄົ້ນຫາຜູ້ນໍາກຸ່ມຕາລີບັນຄົນນຶ່ງນັ້ນ